Uzatvorenie zmluvného vzťahu 

Účel spracúvania osobných údajov:
Prijatie cenovej ponuky zo strany podnikateľského subjektu (B2B) prostredníctvom jeho kontaktnej osoby, potvrdenie objednávky a uzatvorenie zmluvného vzťahu medzi Prevádzkovateľom a zákazníkom, vrátane evidencie údajov o zákazke a zmluvnom vzťahu v informačnom systéme Prevádzkovateľa.

Dotknuté osoby:
· fyzické osoby konajúce v mene podnikateľských subjektov (napr. konatelia, zamestnanci, kontaktné osoby),
· zákazníci – podnikateľské subjekty (B2B).

Kategórie osobných údajov:
Bežné osobné údaje.

Rozsah spracúvaných osobných údajov:
Prevádzkovateľ spracúva identifikačné, kontaktné a obchodné údaje, najmä meno a priezvisko kontaktnej osoby konajúcej v mene podnikateľského subjektu, jej telefónne číslo a e-mailovú adresu, obchodné meno podnikateľského subjektu, sídlo alebo miesto podnikania, identifikačné údaje ako IČO, DIČ a IČ DPH (ak sú relevantné), ako aj pracovnú pozíciu alebo oprávnenie kontaktnej osoby (napr. konateľ alebo zamestnanec).  
Ďalej Prevádzkovateľ spracúva údaje o mieste realizácie služby a údaje o zákazke, najmä predmet služby, rozsah objednaných služieb, cenovú ponuku, potvrdenie objednávky a dátum uzatvorenia zmluvného vzťahu.

Právny základ spracúvania osobných údajov:
Čl. 6 ods. 1 písm. b) Nariadenia GDPR – plnenie zmluvy, ktorej zmluvnou stranou je dotknutá osoba.

Zákonná povinnosť spracúvania osobných údajov:
Nevykonáva sa.

Kategórie príjemcov osobných údajov:

Sprostredkovatelia podľa čl. 28 Nariadenia GDPR:
· Monday.com Ltd. – poskytovateľ CRM systému,
· Websupport s. r. o. – poskytovateľ webhostingových a e-mailových služieb,
· Google Ireland Limited – poskytovateľ cloudových služieb (e-mailová komunikácia a úložisko údajov).

Spoloční prevádzkovatelia podľa čl. 26 Nariadenia GDPR:
Prevádzkovateľ spracúva osobné údaje spoločne s nasledovnými subjektmi:
· aKomfort Home s. r. o., IČO: 56 635 028
· aKomfort Solutions s. r. o., IČO: 57 046 743
Uvedené subjekty vystupujú ako spoloční prevádzkovatelia, ktorí spoločne určujú účely a prostriedky spracúvania osobných údajov najmä v oblasti získavania kontaktov, evidencie obchodných prípadov, uzatvárania zmlúv a komunikácie so zákazníkmi.
Medzi spoločnými prevádzkovateľmi je uzatvorená dohoda podľa článku 26 Nariadenia GDPR, ktorá upravuje rozdelenie zodpovedností za plnenie povinností podľa Nariadenia GDPR.
Dotknutá osoba si môže uplatniť svoje práva u ktoréhokoľvek zo spoločných prevádzkovateľov bez toho, aby boli dotknuté jej práva podľa Nariadenia GDPR.

Iní oprávnení príjemcovia:
Orgány verejnej moci (napr. súdy, orgány činné v trestnom konaní, daňový úrad, finančná správa) podľa čl. 6 ods. 1 písm. c) Nariadenia GDPR.

Prenos do tretích krajín:
· Izrael – na základe rozhodnutia o primeranosti,
· USA – prostredníctvom komunikačných nástrojov (napr. WhatsApp), s využitím primeraných záruk (napr. štandardné zmluvné doložky).

Prenos do medzinárodných organizácií:
Nevykonáva sa.

Zverejňovanie osobných údajov:
Nevykonáva sa.

Doba uchovávania osobných údajov:
· po dobu trvania zmluvného vzťahu,
· následne 5 rokov od ukončenia zmluvného vzťahu.

Poučenie o dobrovoľnosti poskytnutia údajov:
Poskytnutie osobných údajov je nevyhnutné na uzatvorenie a plnenie zmluvného vzťahu medzi Prevádzkovateľom a podnikateľským subjektom. Bez ich poskytnutia nie je možné zmluvu uzatvoriť.

Zdroj osobných údajov:
Osobné údaje sú získavané priamo od dotknutej osoby, najmä od kontaktnej osoby podnikateľského subjektu v rámci komunikácie pri uzatváraní zmluvného vzťahu. 
Osobné údaje sú ďalej získavané z predchádzajúcich účelov spracúvania, najmä z účelu „Prijímanie, spracovanie a vybavenie dopytov zákazníkov“ a z účelu „Obhliadka a cenová ponuka“, ako aj z účelu „Získavanie kontaktov na potenciálnych zákazníkov v teréne“, ak dotknutá osoba prejavila záujem o služby Prevádzkovateľa.  
Osobné údaje môžu pochádzať aj zo spoločného spracúvania osobných údajov medzi spoločnými prevádzkovateľmi podľa čl. 26 Nariadenia GDPR, najmä z účelov získavania kontaktov na potenciálnych zákazníkov a evidencie a vybavenia dopytov zákazníkov.

Automatizované individuálne rozhodovanie vrátane profilovania:
Nevykonáva sa.

